Downloaded from YTS.MX
Official YIFY movies site: YTS.MX
GRILLCSIRKE
Nem vagyok én holmi kutya
Akinek csupa megaláztatás a sora
Nem vagyok én holmi kutya…
Hé, a kutya!
Kotródj innen, te korcs! Kifelé!
3 ÉVVEL KÉSŐBB
- Jó reggelt, Leda asszony! - Szia!
Figyelj, Pedro, ha az a nő rossz kritikát ír,
akkor cseszhetjük.
Napon szárított hús kell. Keríts valahonnan!
Igen, séf. Ne aggódj, már meg is van.
Fájna jó reggelt kívánni? Azt mindenki szereti.
Kinek jó ez a reggel? A főnököd máris küldött egy otromba hangüzenetet.
Üzenem neki, hogy többé nem adok el húst az éttermének.
Ne már, Osmar úr! Segítsen!
Majd gyere vissza, ha te lettél a séf! Most pedig bocs!
Josimar, hozz öt kilót Rosa asszony kolbászából!
Osmar úr, gondoltam ám magára.
Sejtettem, hogy ma még semmit sem evett!
Még friss.
Ez a coxinha…
Ez a titkos fegyverem.
Na jó.
Segítek rajtad, de ez az utolsó.
- Köszönöm, Osmar úr. - Szárított hús.
Az utolsó darab.
Menj innen! Kifelé!
Adhatok még valamit?
Nem.
Köszönöm, Osmar úr. Maga az ász.
Ott egy kutya! Elkapni!
Elment az eszed? Nem látsz minket?
Bocs, az én hibám!
Ez már bűn!
Na gyertek! Vigyázzatok, mert rengeteg a béna sofőr!
Hé, bocsánatot kértem!
- Mi ez a stílus? - Húzz el!
Bocs! Jesszusom!
Tanulj meg vezetni!
MAGÁNTERÜLET YBAÉ ÉTTEREM
A frászt hoztad rám! Mint mindig.
Pedro, te itt héderelsz? Ha jövök, ha megyek, te itt vagy.
Ennél több az élet. Menj el gyúrni, nézz egy filmet!
- Randizz! Élvezd az életet! - Én így élvezem.
Menj el randizni, smárolj le valakit! Már tuti nem is emlékszel, milyen az.
Kóstold meg!
Azta!
- Húsdarabos. Kísérletezem vele. Jó? - Isteni! Durva, hogy te csináltad.
Megmutatnám Ivannak. Hátha felveszi az étlapra.
Mi az?
- Ez komoly? - Igen.
Pedro, te azt hiszed, Ivan felvenné a coxinhát az étlapjára?
- Ugyanannak a fickónak dolgozunk? - Eltúlzod.
Néha jó kedvében van.
- Ma nincs hiba. - Igen, séf!
Üdv! Hogy van?
Ivan, a vendégek máris panaszkodnak a lassú kiszolgálásra.
Azt hittem, mindent kézben tartasz.
Minden tányér hibátlan lesz, Martha.
Egy vendég sem távozhat innen elégedetlenül.
Ide hallgass!
Pontosan tudod, mi forog ma kockán.
Ne okozz csalódást, értetted?
Pedro, hol a szárított húsom?
Tökéletes.
MAGÁNTERÜLET
Pedro!
- Jól vagy? - Igen, csak levegőzöm egyet.
Ivan meg ne lássa! Itt a nő.
- Itt van? - Aha. Gyere!
Laura, örülök, hogy újra megtiszteltél minket.
Ígérem, felejthetetlen estében lesz részed.
Az előétel mennyei volt, mint mindig. Ivan sosem hibázik, nem igaz?
Nehéz is hibázni, ha az ember mindig ugyanazt csinálja.
Semmi sem tetszett neki.
Nem megdicsérte az előételt?
Gunyorosan. Ismerem ezt a vigyort.
És tudod, mit?
Igaza van.
Meglepetést vár. Valami különlegeset kell készítened neki.
Egy vigyor miatt nem improvizálok. Maradok az étlapnál.
Folytassuk!
Hallottatok?
Igen, séf!
Lássuk, ezzel is baja lesz-e!
Ne!
Elkapni a kutyát!
Vigyázz!
Nyugi!
- Hogy került ide ez a kutya? - Elkapni!
Ne!
Nem hagyom, hogy bántsd.
Csak éhes.
Maradj ki ebből, kölyök! Azt csinálok a konyhámban, amit akarok.
Ez az én konyhám.
Ivan, ereszd el a fiút!
Ereszd el!
Menj, pajti! Menj!
Az istenit, Ivan! Ne balhézz itt!
Irány vissza dolgozni! Laura vár.
Ez a te konyhád, nem?
Csináld te!
Ivan…
Ivan!
Ha kilépsz az ajtón, véget vetek a karrierednek!
Ivan!
Gyerünk, emberek!
Martha, kérek két tempurát, két homárt és egy levest!
Igen, séf.
- Igen, séf! - Gyerünk!
És Laura fogása?
Kitalálok valamit.
A kutya minden húst elvitt.
Nem mindet.
Egy coxinha?
Ha Ivan meg akart lepni, hát sikerült neki.
Beszélhetnék vele?
Ivannak el kellett szaladnia.
A sous séfünk készítette a fogásodat.
Hát persze. Ivan sosem szolgálna fel nekem ilyesmit.
Találkozhatok ezzel a sous séffel?
Hogyne.
Nem jött be.
- Martha arca… - Bejött.
Hogyne.
Egy pillanat.
Most odahívott?
- Bakker! - Hagyd a konyharuhát!
- Na megyek. - Menj!
Ő itt Pedro.
- Jó estét! - Jó estét!
Szóval te döntöttél úgy, hogy coxinhát szolgálsz fel
egy ilyen kaliberű étteremben?
Igen, hölgyem.
Anyám gyerekkoromban mindig coxinhát készített.
Úgy döntöttem, kicsit átalakítom a receptjét,
hogy modernebb legyen.
Merész.
Emberek!
Mától kezdve…
felvesszük a coxinhát az étlapra!
Szép volt.
Mit mondtam?
Te vagy a coxinha királya!
- Köszi! - Pedro!
Szeretném, ha segítenél új szintre emelni ezt az éttermet.
Ez…
minden, amire vágytam.
MAGÁNTERÜLET
Szia, pajti!
Jövök eggyel, nem igaz?
Ha te nem lennél…
Neked nagyobb szükséged van rá.
Tessék.
Kösz, pajti!
Pedro, mi történt, kisfiam?
Kiderült, hogy a kisfiad az Ybaé új séfje.
- Nézd! - Ó, kicsim…
- Séf! - Olyan helyes vagy, Pedro!
Amint nyugisabb lesz a meló,
meglátogatlak.
Már évek óta arra várok.
Megígérem.
Jól van, kisfiam.
Olyan büszke vagyok rád, Pedro!
Szeretlek, szia!
- Szeretlek. - Szia!
- Én is. - Szia!
Te meg mit keresel ott?
Mi ez a ricsaj?
Az isten szerelmére, aludni próbálok!
Hozd be azt a kutyát az esőről, az isten áldjon meg!
Hé, ne! Így mindent…
összevizezel.
Gratulálok! Jól megcsináltad, pajti.
Öcsém…
Ember…
Elég! Hé, egy kis tiszteletet! Behoztalak az esőről.
Most szépen lezuhanyzunk.
Hé! Elég! Nyugi!
Hé!
Te aztán bűzlesz! Hű!
Még mindig bűzlesz, de…
legalább már kevésbé van rohadó szagod.
Mehetsz.
Gyere, pajti!
Ez a vizestálad.
Nézd, itt fogsz aludni.
Ezen a pihepuha ágyon.
Ez a vécéd. Nézd!
Vécé… Hé!
Figyelsz te rám?
Látod? Szép takaros.
Látod, milyen kedves vagyok veled?
Érted?
Feküdj le!
Fekszik!
Jó kényelmes.
Mi az? Éhes vagy?
Oké. Összeütök valamit.
De cuki!
Meg is van.
Hát te?
Oké.
Jaj…
Jól van. Hagyd abba!
Fáj a fejem.
Jó kutyus vagy.
Na!
Ez meg mi?
Mi a franc?
Ne! Te kis… Nézzenek oda!
Ne már!
Nézd, mit csináltál!
Szétszedted a lakást!
A séfkabátom. Ne!
Ne!
Marad!
Te…
Te vadorzó!
Add vissza!
Engedd el!
Engedd el a kabátomat!
Add ide!
Látod?
Nem is olyan rossz.
Ugye?
Mehetünk?
Gyere!
KUTYAMENHELY
Nyugi!
Vigyázz, Camila, az istenit!
Nyugi, Lu! Minden oké.
Bízhatsz bennem, pajti.
Ügyes vagy.
Odáig vannak érte.
Látom, nem csak a kutyák.
- Új ügyfél? - Igen.
Ne reménykedj! Ő inkább az állatokat szereti.
Gyere velem!
Te is jössz? Te is jössz, új ügyfél? Erre!
És, hogy hívják a mi jóképűnket?
Pedro.
- A kutyát. - Hogy őt.
Aha.
Hát… Neki nincs neve.
Nincs neve? Nincs neved, drágaságom?
Lu, ezt nem fogod elhinni.
Pablo tök feszült volt, de már játszik a többiekkel.
Ezért mondom, hogy a szeretet a kulcs.
- Szia? - Szia!
Téged ismerlek.
A kutyagázoló!
- Kutyagázoló? - Nem, csak kicsit hirtelen álltam meg.
És te, szépségem?
Mit keresel az utak réménél? Mondd csak!
Úgy tűnik, veled akar maradni.
Igen, de az nem fog menni, pajti. Nincs elég hely.
A házadban?
Az életemben.
Nekik mindenki életében jut hely. Ezért van kicsi és nagy is.
Lu, ne erőlködj! Aki akarja, megoldja.
Majd találunk olyat, aki tényleg meg akar tartani.
Oké, gyönyörűm?
De, gondoljátok, hogy sokáig tart majd örökbe adni?
Mondd meg te! Neked nem kell.
A felnőtt kutyákat több idő örökbe adni.
- Mi a baj? - Mi a baj?
Jól vagy?
Le kell ülnöm.
- Tessék. - Elég lesz!
Köszi.
Jobban vagy?
Igen, csak migrénem van.
Mindig a fejemet nyalogatja.
Érzel valamit, ugye, pajti?
Fejezd be!
- Mi az? - A kutyák durva dolgokat is kiszagolnak.
Igen. A helyedben elmennék egy orvoshoz.
Pedro Dantas, 27 éves, ugye?
Igen.
Oké, Pedro, meséljen egy kicsit a fejfájásról, amit már említett!
Gyakorlatilag mindennap rám jön.
Nagyjából három hete kezdődött.
Éles fájdalmat érzek a bal oldalon.
Értem.
Doktornő,
sokáig fog ez tartani? Az étteremben már várnak.
Nos, Pedro, egy kicsit még várniuk kell.
Miért?
Megmutathatom a felvételeket?
- Szabad? - Igen.
Látja itt ezt a csomót?
A bal füle mögött?
A felvétel alapján valószínű, hogy agydaganata van.
Rák.
Rák…
A biopszia eredményéből kiderül, hogy gliómája van-e.
Ha annak bizonyul,
elkezdjük kezelni a rákot.
A gyógyulásra kicsi az esély.
De élhet teljes életet.
Pedro?
Érti, amit mondok?
Én…
GLIOBLASZTÓMA
AGRESSZÍV AGYDAGANAT
FEJFÁJÁS, ROHAMOK, ÉMELYGÉS
A GLIOBLASZTÓMA KEZELÉSE NINCS GYÓGYMÓD
2025. 03. 21.
Pedro?
Pedro!
Pedro! Kigyulladt!
De forró!
Baszki!
- Mi van veled? - Semmi, Paula.
Martha figyel téged. Jól vagy?
Jól. Menj vissza a helyedre!
Mi volt ez?
- Mutasd! Bekötözöm. - Semmiség, csak megvágtam.
Hozz egy kesztyűt!
Séf!
Minden rendben?
Igen, Martha, minden rendben. Én csak…
- Bénázott. - Igen.
Pedro, elég rosszul festesz.
És nekem 100%-osan kellesz.
Hozom a 100%-ot, Martha. Minden oké.
Ez…
Én…
Egész éjjel az új étlapon dolgoztam, és hát eléggé…
Ha valamit a fejébe vesz, éjjel-nappal azon dolgozik.
Kell két hét, hogy összeállítsam az étlapot.
A kizárt. Az étterem nem zárhat be. Mindennap itt kellesz.
Paula megoldja.
- Én? - A mostani étlappal. Igen.
Igen, mindennel elboldogulok. Meg tudom csinálni.
Nem akarsz nagyot dobni?
Két hét?
Ajánlom, hogy megérje az új étlap!
Meg fogja.
Paula.
Köszi.
Szia, kisfiam!
Veled álmodtam.
Hogy vagy?
Milyen volt az első napod séfként?
ANYA, VALAMIT
ANYA, VALAMIT EL KELL MONDANOM
Valamit el kell mondanom.
Rákos vagyok.
És ekkora terhet nem bírok el egyedül.
De te már tudtad, ugye?
Úgy próbáltál figyelmeztetni, hogy nyalogattad a fejem.
Köszi, pajti.
Így. Isten hozott az otthonodban.
Nézd, pajti!
Ha már így alakult,
le kell fektetnünk pár alapszabályt, oké?
Először is, odakint pisilsz és kakilsz.
Az az ágyad. És ne tedd tönkre a cuccaimat!
Kétszáz realért vettem neked játékokat.
És nincs több emberi kaja. Oké?
Tápot kapsz.
Bizony. Ne nézz így rám!
Tápot, érted?
Tudom, hogy ez az egész még új neked.
Nekem is az.
De már ketten vagyunk.
Te és én.
Jaj!
Hé!
Nyugi! Ez az.
Isteni illatod lesz.
Még az ágyamban is alhatsz majd.
Mi legyen a neved?
Thor.
Nem, a Thor nem jó. Ahhoz túl cingár vagy.
Vagy valami emberi név illik hozzád?
Mondjuk… Ivan.
Szörnyű. Szerintem is.
Milyen név illik egy karamell színű kutyához?
Hé! Ne húzz!
Nyugi! Nyugi már! Ne feledd, hogy mellettem kell jönnöd!
Ül!
Ez az!
Látod? Máris jobb.
Jó fiú!
Sokkal jobb.
Caramelo!
AZ ÚR AZ ÉN PÁSZTOROM, NEM SZŰKÖLKÖDÖM
Változtasd meg az életemet, a sorsomat
Oly rég nem láttam a napfényt
Próbálnak megfosztani az örömtől
Próbálják szertefoszlatni az álmaimat
Lázár meghallotta az ő hangját
Amikor elgördítették a követ
Négy nap után feltámadt…
Pedro! Még sosem láttalak itt.
Jó napot, Zélia asszony! Csak erre jártam.
És a zene…
becsalogatott.
Csodára van szükségem
Gördítsd el a kövemet
Lehelj új életet álmaimba
Változtasd meg az életemet
Tégy csodát
Érints meg
Tessék, a kulcs, asszonyom.
A tápja ott van, a póráza ott.
A játékai pedig szerteszét a lakásban.
Ne aggódj! Menj csak, fiacskám!
Elviszem sétálni, hogy könnyíthessen magán, jó?
A kutyák az Úr áldásai.
- Áldassék! - Áldassék!
Figyelj csak!
Ma kezdem a kezelést.
Segítesz nekem?
Legyél kedves Zélia asszonnyal!
- Viszlát! - Isten veled!
Viselkedj!
KEMOTERÁPIA
Pedro Dantas?
KEMOTERÁPIÁS BETEGFELVÉTEL
Kérem, jöjjön velem!
Hé!
Egy golyóval is lehet ám élni.
Mi?
Nem hererákod van? Az gyakori a te korodban.
Nem.
Akkor megmaradnak a golyóid.
És neked?
Hát, nekem nem volt ekkora mázlim.
De nem gáz. Így is bírom, amit kell.
Szevasz!
Leo.
Pedro.
Glioblasztóma.
Figyu, Pedro!
Mióta csak az eszemet tudom, ki-be járok ide.
Az orvosok bejönnek, számokkal dobálóznak
esélyekről, túlélési rátáról, egy csomót rizsáznak.
De láttam olyanokat kisétálni, akiknek 5% esélyt adtak,
és az alagsorban végezni, akiknek 95-öt.
- Oda a halottakat… - Tudom.
De ami igazán számít, az ez.
A pozitív látásmód.
Aha.
Lett egy coachom.
- Csúcs. - Komolyan mondom.
Gondolj bele! Lehetne rosszabb is.
Nem lehetne.
Most vált valóra az álmom.
Aztán kaptam egy gyomrost.
Ja, vágom.
És akkor azt gondoltad: „Miért én?”
Ilyenkor ez az első gondolatunk.
„Miért én?”
Miért nem inkább te?
A rák nem tesz minket különlegessé.
Nincs bennünk semmi különleges.
Ilyen az élet.
ANYA
Még nem mondtad el neki?
Öcsém!
Még senkinek se mondtad el?
Nézd!
Tessék.
Vedd el!
Ez egy flip book. Pörgesd át! Majd meglátod.
MEGMARADNAK A GOLYÓIM
Király.
Ne, ajándékba adtam.
Köszi.
Szívesen, haver.
Szia, pajti!
Hol van Zélia asszony?
Itt vagyok.
Mi történt?
Az, hogy ez a kutya maga az ördög!
Arccal beleestem a virágágyásba. Ha Elias a pékségből nem segít,
még mindig ott feküdnék.
Az összes tápot szétszórta a padlón. Nézd!
Nem is evett belőle.
Vagyis csak pár falatot.
Nézd, mit művelt a Bibliámmal!
Sajnálom, Pedro,
de soha többé nem vigyázok erre a bestiára.
Bocsáss meg!
Sajnálom, Zélia asszony. Nem volt…
Szia!
Nem úgy volt, hogy segítesz?
Egyedül nem tudom ezt végigcsinálni.
Maiara és Maraísa!
Nem szégyellitek magatokat? Ilyen vastag a bőr a képeteken?
Mégis mit képzeltek?
Miért balhéztok folyton Pablóval? Miért?
„Pitbull létére tök vékony a hangja.”
Marhaság! Ez piszkálódás.
Ilyet nem szabad.
Mi a… Nem nyitok vitát.
Fejezzétek be! Nincs vita. Ilyet nem szabad.
- Hékás! - Persze, Emílio úr.
Megértem.
Támadt pár váratlan kiadás, de ki fogjuk fizetni a bérleti díjat.
Igen, uram. Meg fogja kapni.
Mind a négy hónapot kifizetjük.
Én…
Mocskos…
Hé! A gyerekek.
…bolhafészek!
Feljelentett minket, Lu.
Na ne! Az a mocskos… bolhafészek!
Azt hiszi, megijeszthet.
Egy ügyvéd se zárathat be.
Hé! Semmit se zárnak be. Senki se zár be.
Csak az ablakot zárjuk be.
Zárva.
Nyitva.
Csajszi, volt már ilyen. Majd megoldjuk.
Csodás. Pont ez hiányzott.
Megint leadnád a kutyát? Lu, hívd a zsarukat!
- Jó. Hol a telefon? - Nem! Csak be akartam íratni a suliba.
Isten hozta, Megoldás úr!
Többféle csomagunk is van.
Az ezüst túl ezüst. Az arany lényegtelen.
A gyémánt csomagban van fürdetés, nyírás és suli.
Kártya vagy utalás?
Kártya.
Részletfizetés is van.
Sziasztok! Ő Caramelo, az új diákunk.
Emlékeztek rá? Igen?
Maiara és Maraísa! Csak semmi rosszalkodás! Vili?
Szétválasztalak. Egyedül lesztek, mint Simone. Viselkedjetek!
Caramelónak szerencséje, hogy rád talált. A kóbor kutyák a három évet sem élik meg.
Igen.
Szerintem nekem volt szerencsém.
Ül!
Ezt nézd!
COXINHA, ZSABOTIKÁBA, KESUDIÓ
Ül!
Istenkém!
Azta!
Gyertek… Hoppá!
Szép volt!
Vágj olyan képet!
Szia!
Caramelo uzsidobozába tettem az értékelőlapját.
Holnap találkozunk, ugye?
Mármint Caramelóval. Holnap találkozunk Caramelóval, ugye?
ÉRTÉKELŐLAP CARAMELO
„Magatartás: 1 mancs.”
Erre számítottunk.
„Részvétel: 7 mancs.”
Gratulálok, pajti. Barátkozol.
„Evés: 0 mancs.”
Miért nem eszel?
Nézd, ez fincsi! Tök fincsi, látod?
Nem fincsi.
Összedobok valamit.
Több mint 400 millió éve élnek a Földön…
Valami még hiányzik.
…jóval a dinók előtt.
Ízlik?
Még szép. Mint minden főztöm.
A cápák…
Kifinomult érzékszerveikkel…
Mi az?
…az elektromos mezőket és egyetlen csepp vért is kilométerekről…
Csíped a cápákat?
Fura egy kutyát fogadtam örökbe.
Több mint 500 fajuk létezik
a gyors vadász tigriscápáktól kezdve
a békés óriásokig…
A nagyid a parton lakik, tudod?
Nehéz lesz elmondani neki.
Nagyon nehéz.
Caramelo!
Pedro?
Szia, anya!
Engedd el!
Elég!
Hagyd már!
Kész energiabomba, nem igaz?
Mióta van időd egy kutyára?
Pár napja mondtad, hogy: „Jaj, anya, semmire sincs időm.”
Mi változott?
Jaj, ne…
Mi a baj, kisfiam?
Rákos vagyok.
Mi a baj, kisfiam?
A munka.
Óriási a hajtás.
Jön az új étlap, és kell…
És segítség kell, mert nem az igazi a moqueca.
Azért jöttél, hogy egy profitól kérj segítséget?
Te fogsz főzni nekem.
Nézd meg, jó-e!
Igen, séf!
Ne már, anya! Én nem etetem.
Nézd csak!
- Finom, ugye? - Az.
De a rizst kicsit elsóztad.
- Tényleg? - Igen.
Fel se tűnt.
- Majd én elmosogatok. - Ugyan!
- Hadd mosogassak már el! - Szabadulj ki a konyhából!
Gyönyörű napunk van.
- Vidd el Caramelót sétálni a partra! - Caramelo!
Lemegyünk a partra?
Akkor megyek.
- Oké. - Oké?
- Szia! Szeretlek. - Szia, drágám!
El fogom neki mondani.
Csak hát anyám…
Ő mindig olyan boldog.
Nem akarom ezt elrontani.
Gyere, Caramelo!
Nézd azt a felfújható delfint! Meg a cápát!
Aligátor is van!
Caramelo! Állj meg!
Caramelo!
Caramelo! Várj már! Ne!
Megőrültél? Állj meg!
Ne!
Engedd el!
KUTYAMENHELY
Ez nem egyszerű, Kevinho.
- Camila! - Mi az?
Nézd, ki jön!
- És akkor? - Mit és akkor?
- Jól nézek ki? - Csodásan.
- Ez egy kicsit… - Csak természetesen!
Lányok…
Caramelo az óceánba veszett.
- Mi? - Mit mondtál, Pedro?
De hoztam egy másik kisállatot.
Nézzétek! Szia, te cápa!
- Te jó ég! - „Egy nagy cápa vagyok!”
De cuki!
Nézd csak!
KOZMETIKA
Azt hiszi, cápakutya.
Összedőlhet az egész világ, ők akkor is boldogok lennének.
Mi meg mindenen parázunk, és eltitkoljuk az érzéseinket.
Velem vacsorázol?
- Mi? - Igen.
Az éttermemben. Mármint ahol séfként dolgozom.
- Hadd kezdjem újra! - Jó.
- Leteszteljük az új étlapot, és örülnék… - Benne vagyok!
Hát persze.
A díszvendégeim vagytok.
- De menő! - Hát…
Pedro, nem tudom, lesz-e rá időm.
Itt vannak a kutyák, és meg kell néznem a naptáram.
Nincs programod! Ráérsz.
Szupi. Jeová vigyáz a kutyákra,
Caramelo a barátaival marad, Camila pedig…
Nagyon ránk fér egy kis lazítás.
Szuper.
Örülnék, ha eljönnél.
Köszi.
- Vagyis ha eljönnétek. - Szupi.
Pillanat. Caramelo!
- Hoppá! - Caramelo, lefelé!
- Szívesen! - Le onnan!
- Mit műveltél? - Mi bajod?
Feláldozom magam érted!
- Te? - Ki ne akarna ingyenkaját?
- Ne legyél már pofátlan! - Ingyenkaja!
Te nem szereted, Zezé? Zezé?
- Te dilis. - Szereted az ingyenkaját?
Négyes asztal.
Kérek két coxinhát, egy feijoadát és két moquecát.
Igen, séf!
Pedro, máris mindenki áradozik az előételekről.
Ennek örülök. Mindenki eljött?
- Folyamatosan jönnek. Számítok rád, oké? - Értettem.
Visszamegyek.
Hé!
Itt a lány, akiről meséltél.
Te jó ég!
- Szomjan halok! - Azt ne idd meg!
Ez egy pohárnak álcázott váza?
- Az a poharad. - Ez valami játék?
Elnézést, hölgyeim! Tölthetek egy pohárral a ház borából?
- Nekem jó a víz. - Jöhet.
- Ez egy biodinamikus bor. - Mi?
Biodinamikus.
Jól illik az ételeinkhez.
- Istenem… - Hozzám is.
Azta, de gyönyörű!
Elbűvölő. És micsoda kisugárzása van!
Mit lát benned egy ilyen nő?
Hogy nézek ki?
- Heterónak. - Ez meg mit jelent?
Neki jó leszel így. De én kiszedném a szemöldököd.
- Legközelebb hallgass rám! - Kimegyek.
Menj onnan!
Menj már!
Így elázol, az isten…
Hadd kérjem el!
Bocsássatok meg!
Szia!
- Hű, nyami! - Micsoda?
A kajára mondtam.
A frászt hozod rám.
- Kár, hogy a séf nem tud csatlakozni. - Az.
De fogok.
A konyhából. Ma mindent én készítek el neked.
- Nektek. - Hű, de izgi!
Köszi, Pedro.
Most megyek a konyhába tüzet oltani. Szó szerint.
Oké. Minden isteni, Pedro. Nyugi!
- A legjobb még hátravan. Elnézést! - Az biztos.
„Minden isteni, Pedro.”
- Ne már! - „Én is az vagyok.”
- Kinek jut fincsi falat? - Fogd be!
Kinek jut fincsi falat?
És, felhívod magadhoz?
Nem tűnnék túl nyomulósnak?
Én felhívnám.
Jó, de te nyomulós vagy.
- Mondasz valamit. - Forró!
Séf, kérlek.
Kicsit sótlan.
Viheted.
Igen, séf.
Minden rendben?
Ez meg mi?
Hé, Pedro!
- Igen? - Csupa haj a pult.
Hozz egy fejkendőt!
Köszi!
Na gyerünk, munkára!
Hetes asztal, a kisasszony.
Pedro!
A vendég szerint túl sós.
- Sós? - Sós.
Most kóstoltam meg. Az lehetetlen.
Paula!
Rossz ízű?
Nem, csak…
Ne hazudj, Paula!
Ehetetlen.
- Nem is túl sós. - Dehogynem.
De nagyon.
Semmi baj. Helyrehozzuk.
Add ide! Helyre tudjuk hozni.
Ne aggódj!
Pedro, jól vagy?
Pedro!
Séf!
Ha minden jól megy,
a műtét után visszanyerheti az ízérzékelését.
Minden tőlünk telhetőt megteszünk.
Szia!
Na?
Megárthatott a stressz.
Az új étlap miatt. És…
Pedro, tudok a rákról.
De…
A feleségednek kellett kiadnom magam, hogy itt maradhassak veled.
Mit mondott az orvos?
Azt mondta, nem vált be a kezelés.
És hogy nőtt a tumor.
Egy hét múlva megműtik az agyamat.
Haza kell mennem.
KUTYAMENHELY KUTYATAXI
Pedro…
Tudom, hogy rossz duma, de minden rendben lesz…
Camila, ne!
Ez gyógyíthatatlan.
Jövő héten meglékelik a fejem.
És ha nem halok meg…
Ha nem halok meg, lehet, hogy ágyhoz kötve kell élnem.
Most egyedül kell lennem.
Kösz. De tényleg. Mindent.
Sajnálom.
Játszani szeretnél?
Bocs, ha megijesztettelek!
Ne már!
Pedro, folyton hívlak, de nem veszd fel.
Martha felvett egy másik fickót, de senki se bírja.
Mindenki reméli, hogy visszajössz.
Mi van veled? Légyszi, hívj vissza!
Aggódom.
Pedro!
Megőrültél? Szó nélkül kihagyod a kemót?
Mi bajod van?
Na?
Hogy vagy?
Mi van a műtéttel? Mikor lesz?
NE A SORSBAN BÍZZ, HANEM MAGADBAN
Honnan tudsz róla?
A pletyka gyorsan terjed.
Hét nap múlva lesz.
Nem hat? Tegnap volt hét.
Azt hittem, felvidítani jöttél.
Van hat napod, Pedro.
Hat nap.
Addig még bármit csinálhatsz.
És nézd!
Még van időd, hogy nyomot hagyj.
Hát, nagymenő…
Inkább maradj a főzésnél!
- Már az se megy. - Ne már!
Hol a pozitív látásmódod?
Ha majd megint érzel ízeket, főzöl nekem, oké?
Oké.
Mit kérsz? Van valami kívánságod?
Passz. Vannak azok a halgolyók, tudod?
- Öcsém! - A kaviár, ugye?
Hagyd már a golyókat!
Totál rájuk vagy kattanva.
De hé, mi a helyzet azzal a csajjal?
Azt inkább hagyjuk!
Mindig ilyen töketlen, Caramelo?
Miért hajtanék még rá?
Olyasmin stresszelsz, ami még meg se történt.
Az az egy számít, hogy most élsz.
Nézd! Tessék.
GURÍTSD TOVÁBB A LASZTIT
Gurítsd tovább a lasztit!
Ja, a tiéd rohadt béna.
Az hát.
Kösz, haver.
Egy hónap?
Ne, várj!
Egy hónapunk van, hogy rendezzük az adósságunkat?
Az lehetetlen.
- Kell egy B terv. Ennyi. - Milyen B terv, Camila?
Már a Z tervnél járunk. Ennyi. Vége van.
Nekünk annyi.
Kevinho!
Nem ámítalak tovább.
Nekünk annyi, oké?
Becsomagolom a cuccainkat, a…
Nézz rám! Senki se csomagol be semmit.
Megszerezzük a pénzt.
- Mégis hogy? Már a bank se ad kölcsönt. - Nem tudom, Lu, de valahogy megoldjuk.
Szia, Pedro!
Minden oké?
- Minden… - Oké.
Velünk minden oké. Te hogy vagy?
Jól.
Igazából én…
szeretnék bocsánatot kérni
a tegnap estéért.
Én megyek.
Zavarunk, Kevinho. Gyere, menjünk!
Csomagoljunk össze, oké?
Oké?
Sétálunk egyet?
Hű!
Befogadod őt? Ha rosszul alakulnak a dolgok.
Pedro, minden rendben lesz.
Befogadod, ugye?
Persze hogy be.
Magamhoz mindenképp. Még ha a menhely…
Mi van a menhellyel?
Camila!
Attól, hogy rákos vagyok,
még beszélhetsz a gondjaidról.
Tudom, Pedro.
Szóval kérlek.
Kaptam egy felszólítást,
és ha nem rendezem az adósságomat, el kel jönnöm onnan.
De ne aggódj, megoldom.
Mi oldjuk meg.
Együtt.
Hoppá!
KOZMETIKA
Jó.
Egész jóképű vagy így.
Köszi!
Kösz mindent!
Tudod, mi csodálatos?
Mi?
Az ízed.
Érzem az ízed.
Hé! Ne!
- Mindjárt jövök. - Istenem!
Óvatosan!
Nem tudom, jó íze lesz-e. De valamit ennünk kell.
Mi a baj?
Ez megzápult.
Honnan tudtad?
Gyere ide!
Nem semmi.
Omlett pirított gombával és konfitált koktélparadicsommal.
Ez isteni!
Finom?
- Nagyon. - Tényleg?
Caramelo segített.
Köszi, Caramelo.
És neki is csináltam egy kutyabarát verziót.
Látod, Caramelo? Pedro, a kutyaséf.
Amúgy van egy ötletem.
De még nem mondhatom el.
Előbb még el kell intéznem valami fontosat.
Pedro!
Én…
A legjobb anyai ölelés…
ez itt.
Cukorba forgatva és forró olajban kisütve.
Nem érzek ízeket, de így is pontosan tudom, milyen.
Az étel gondoskodás.
Azért főzünk, hogy szeretetet adjunk.
Ezt a nagymamám tanította édesanyámnak. Édesanyám pedig nekem…
Te meg nekem.
Te pedig a gyerekeidnek fogod.
Nyüzsgést akarok ebben a házban.
Olajszagot és fahéjillatot.
Sokat fogsz főzni a gyerekeidnek.
Köszönök mindent, anya.
A te ölelésed a legjobb a világon.
Biztos el akarod vinni ezt a romhalmazt?
Nem rossz ez.
Ez egyszerűen borzalmas.
Hogy főzöl itt? Tetanuszos leszel.
- Ne reagáld túl! - Oké, szóval…
Ezzel a szemétkupaccal akarsz nyomot hagyni?
Igen.
Mit kérsz rá?
Van javaslatod, vagy eldönthetem?
Lepj meg!
Te kérted.
Golyókat ne!
Igazi buligyilkos vagy.
Golyókat?
Ne kérdezd!
Munkára! Sok a dolgunk.
Itt van Caramelo!
Caramelo a barátunk Nem bánt ő, csak ugat
Kergeti a motorosokat Mert nem bírja, ha zajt csapnak
Brazil És te korcsnak hívtad tényleg?
Tiszteld Caramelót Része a történelmünknek
Ugrál és csóválja a farkát Nem láttál még ilyen vicces kutyát
Ugrál és csóválja a farkát Caramelo, véredben a zsiványság
Ugrál és csóválja a farkát Nem láttál még ilyen vicces kutyát
Ugrál és csóválja a farkát Caramelo, véredben a zsiványság
ÁLLATOKNAK KUTYXINHA - VAUGOLYÓ
Ez annyira… Enyém!
Ez az enyém!
Ezt nem hagyhatjátok ki.
Van coxinhánk az embereknek,
és kutyxinhánk a kutyáknak.
Hozzátok a kedvenceteket, és mentsük meg a menhelyet!
CARAMELO KUTYXINHÁJA
Tetszik?
Ez volt az ötletem.
És mi lesz a műtéttel?
Addig még rengeteg az idő. Na, csinálunk coxinhát?
Kelleni fog vagy egy tonna. Óriási az adósságunk.
- Ez gyönyörű! - Ugye?
Nagyon. Csodálatos.
Haver, hagyd azt a szörnyű kórházi kaját! Kapsz valami különlegeset.
Mindjárt megyek.
Gyere, Caramelo! Előbb elviszlek a kutyanapközibe.
Gyere!
Szia!
Szia, Sandro!
Hol van Leo?
Pedro, beszélhetnénk?
Gyere velem!
Leónak tüdőembóliája volt.
Tegnap este bejött a kórházba, de már nem tudtunk rajta segíteni.
Jól volt.
Pedro, a rákja már évek óta nem reagált a kemoterápiára.
De ahogy ő mondta, így is bírta, amit kellett.
- Kérsz vizet? - A barátom volt.
Ezt neked szánta.
Leo nagyon kedvelt téged, Pedro.
„Ha ezt olvasod,
nem volt időm elmondani a legfontosabb dolgot.
Tesó, nem az a lényeg, hogy nyomot hagyj a világban.
Hanem hogy hatással legyél másokra.
Szeretlek, nagymenő.”
VILLÁMGOLYÓ
Pedro vagyok.
Glioblasztómám van.
Az elején én is féltem.
De egy barátom megtanított rá, hogy az a lényeg, mihez kezdünk ezzel.
Tudod?
A pozitív látásmód.
Hererák?
Limfóma.
Megmaradnak a golyóid.
Nem látok a jövőbe.
Nem tudom, hogy ez be fog-e válni.
De Leo megtanított rá, hogy minden a moston múlik.
És most tudom,
hogy mindenki bele fog adni mindent, hogy ezt sikerre vigyük.
Ezt Leóért csináljuk.
És a kutyákért.
És megmentjük a menhelyet.
Igen!
SEGÍTS MEGMENTENI A MENHELYEN LÉVŐ KUTYÁKAT
És ha kudarc lesz?
Irány a konyha! Paula, izzítsd a fritőzt!
Izzítsd a fritőzt!
Gyerünk, lányok! Gyerünk!
Szia! Drágám!
Két kutyxinha…
Ha befektetőt keresnél,
hívj fel!
Édesem, én megyek, oké? Szia!
Mi is menjünk?
Még be kell zárnom, és befejezni a takarítást.
Ez a rituálé része.
Maradjak segíteni?
Pihenj egyet! Oké?
Nemsokára megyek.
Caramelo majd elszórakoztat.
Jól van. De ne maradj túl sokáig, jó?
Micsoda első nap, ugye, Caramelo?
Kösz, hogy vigyázol rám.
Egész jó csapat vagyunk, nem?
A vacsorád. Kóstold meg!
Nem kéred?
Mi a baj?
Rosszul vagy, pajti?
Köszönöm. Csodásak voltatok.
- Nem, mind azok voltunk. - Jók voltatok.
- Úgy örülök! - Csajszi!
Van még valami…
Ez Caramelo.
Drágaságom, mi történt?
Hol van Pedro?
- Te jó ég! - Megsérült a mancsa.
- Baj van Pedróval. - Fogd!
Kérlek, lásd el a mancsát!
- Menjünk, Camila! - Neide, gyere!
Menjünk!
Istenkém! Menjünk!
Most készítik elő a műtőt.
Reménykedjünk!
Pedro?
Hall engem?
Igen.
Jó.
Mi történt?
Elájult.
És a kutyája mentette meg.
Meg kell műtenünk, amint lehet.
Mégúgy két óra, és betolják a műtőbe.
Mik az esélyek?
Van esély a maradandó károsodásra.
Például a kognitív és a motoros funkciók terén.
Sok lehetséges kimenetel van.
Mint például a halál?
Félek.
Itt vagyok, drágám.
Minden rendben lesz.
Most magukra hagyom önöket, jó?
Köszönjük, doktornő.
Hol van Caramelo?
Pedro, Caramelo nem jöhet be ide.
Így van, fiam.
Muszáj…
Muszáj találkoznom vele.
Meg kell köszönnöm neki.
Talán ez az utolsó alkalom.
Tessék.
A titkárság szerint
Caramelo engedélye csak holnapra lesz meg.
Nyugodj meg!
Neide!
Van egy tervem.
SÜRGŐSSÉGI ELLÁTÁS
Gyerünk, Camila!
Gyerünk! Menj!
Gyerünk!
Nyomás!
Fiam!
Caramelo!
Köszönöm, Caramelo.
Mindent köszönök.
Szeretlek titeket.
Mi is téged. Nagyon.
Sok bátorság kell ahhoz, hogy valaki az életéért küzdjön.
Rengeteg.
GRATULÁLUNK A VÉGZŐSÖKNEK
Mert egy szempillantás alatt elrepül.
Caramelo!
Egyik nap a másik után,
egyik év a másik év után.
Aztán elröppen 12 év.
Ki hitte volna?
Ahhoz képest, hogy egyszer hét napot adtak, elég mázlista vagyok.
Lélegzem.
Érzek.
Élek.
Nap, nap után.
Még mindig nincs gyógymód.
De mi van, ha az a gyógymód hogy itt lehetek?
Otthont építhetek, tervezhetek.
Álmodozhatok.
Caramelo, ne!
És te mindig itt vagy velem, pajti.
Caramelo, te tanítottál meg a jelenben élni.
Épp itt.
És épp most.
Többször is megmentettél.
De őszintén szólva
a te szereteted ment meg minden egyes nap.
Eszembe juttatja, mi számít igazán.
CARAMELO MENHELY
Vannak találkozások, amik megváltoztathatják az életünket.
A miénk is ilyen volt.
Kulcsszerepük van az óceánok egyensúlyának fenntartásában.
Ám fontos szerepük ellenére komoly veszély leselkedik rájuk:
az ember. Az orvhalászat…
Tudom, mi vidítana fel.
Az ég és a tenger között
Van egy univerzum
Ami olyan édes, akár a karamell
Ebben a végtelenségben
Melyet a véletlen vagy a sors formál
Olyan csodás veled vitorlázni
A szél fülébe súgom történeteinket
És az érzés emlékké válik
Meggyógyítottál, beragyogtad az életem
Mindennek értelmet adtál
Én érted élek, te értem
Minden botlásban, minden érintésben
Tudom, hogy várni fogsz rám
És számolom az órákat
Amíg újra nem láthatlak
Hadd mondjam el neked
Hogy te tanítottál meg szeretni
Veled minden annyival szebb
Ha majd újra látlak
Hadd mondjam el neked
Hogy te tanítottál meg szeretni
Veled minden annyival szebb
Ha majd újra látlak
Hadd mondjam el neked
Hogy te tanítottál meg szeretni
Veled minden annyival szebb
Ha majd újra látlak
Hadd mondjam el neked
Hogy te tanítottál meg szeretni
Veled minden annyival szebb
Az ég és a tenger között
Van egy univerzum
Ami olyan édes, akár a karamell
A feliratot fordította: Tóth Norbert